ไฟแนนซ์ทูเดย์
การตั้งกรรมการธนาคารออมสิน สร้างความท้อใจให้ผู้บริหารคลังอย่างมาก
20 ต.ค. 2554

การตั้งกรรมการธนาคารออมสิน สร้างความท้อใจให้ผู้บริหารคลังอย่างมาก 




เพราะงานนี้ คุณธีคนดีที่ 1 ธีระชัย ภูวนาถนรานุบาล รมว.คลัง ได้แค่ลงนามประทับตราเพียงอย่างเดียว แต่คนที่จัดการจริงคือ เจ๊ตุ๋มรวิฐา พงศ์นุชิต หัวหน้าสำนักงานรัฐมนตรี ที่รับโพยมาจากพรรคเพื่อไทย
...พรรณี สถาวโรดม ที่ผงาดเป็นประธานธนาคารออมสินนั้น ถือเป็นศิษย์รัก นิพัทธ พุกกะณะสุต และ วิจิตร สุพินิจ ที่สนิทแนบแน่นกับขุนคลังและคนในพรรคเพื่อไทย ส่วน ประเสริฐ หลุยเจริญ สามี เบญจา หลุยเจริญ อธิบดีสรรพสามิต ที่ถูกวางตัวเป็นปลัดคลังคนต่อไป นงลักษณ์ พินัยนิติศาสตร์ กรรมการผู้อำนวยการ บริษัท ไทยคม และ ปสันน์ เทพรักษ์ อดีตกงสุลใหญ่ เมืองดูไบ ล้วนเป็นไปตามใบบอกจากผู้ที่กำลังสร้างเมืองใหม่ทั้งสิ้น
...คนที่น่าเห็นใจที่สุดคือ อารีพงศ์ ภู่ชอุ่ม ปลัดกระทรวงการคลัง ที่ตามธรรมเนียม ตำแหน่งปลัดจะได้นั่งเป็นประธานธนาคารกรุงไทย อย่างน้อยก็ประธานธนาคารออมสิน แต่พลาดทั้งสองที่ต้องนั่งเป็นประธานธนาคารอาคารสงเคราะห์ (ธอส.) ต่อไป